Astana

**Astana** jè da 'u 1997 'a capitale (538.000 crestiáne, stime 2005) d'u Kazakistan. Tène 'na popolazziune jndre 'nu aumènde veloce veloce. 'U nome segnefeche "capitale" e jè state scelte piccè jè facile da pronungià jndre 'nu munne de lènghe.

## Storie

Jndr'ô 1824 'nu gruppe de cosacche siberiane, proveniènde da Omsk, funnò 'na fortezze sus a l'Ishim. Quèste hagghie date origgene ad 'a cetate de Akmolinsk. Jndr'ô 1961, ad 'u timbe d'a cambagne de le terre vergine ha state renumenate Tselinograd ed elette capitale d'u Territorie de le Terre Vergine Sovietiche (*Celinnyj Kraj*).

Jndr'ô 1991, quanne 'u Kazakistan dèvende 'ndependente, 'a cetate ed 'a reggione onne pigghiate 'u nome de Aqmola. Jndr'ô 1994 ha state indecate cumme nuève capitale d'u paise, pè pigghià 'u puèste de Almaty. 

Le raggione d'u trasferimènde de capitale fùrene deverse. Pè quacchedune fù dovute ad 'u proposite de sckaffà 'a capitale ad 'u cindre d'a steppe kazake, pè otre ad 'u tendative de allondanà 'u cindre decisionale d'u paise da le confine cu 'a Cine (Almaty jè distande sule 'na sessandìne de chilometre da 'u gegante asiatiche) farle devendà cchiù vicine, cu l'obbiettive de 'nu cchiù grane condrolle, a le reggione d'u nord, jàvitate jndr'à maggioranze da russe ca pòtene chiedere l'annessione ad 'a madrepatrie. 

Pè assaje, 'u presidende Nursultan Nazarbajev hagghie volute recalcà le orme d'u soje idole Atatürk, ca spustò 'a capitale turche ad Ankara, jndr'ô cindre d'u paise. 

Jndr'ô 1997, 'n coincidenze cu 'u nuève *status* de capitale, 'a cetate hagghie pigghiate 'u nome de ôsce.

Granne somme de turnise - pigghiate da le esportaziune petrolifere - sonde state spese pè quagghà le 'nfrastrutture e le edifice necessarie ad 'a nuève capitale, cu 'u proposite de fà d'a cetate 'u cardine de l'Asie Cendrale.

## Sciugrafje
'A cetate se iacchie jndr'ô Kazakistan cendrale, sus 'u jume Ishim, circunnate da 'na reggione assaje pianeggiànde, 'a steppe quase deserteche ca copre 'na granna vanne d'u territorie kazake. Astana se iacchie a 51°10' Nord, 71°30' Est (51.1667, 71.5). 

## Economije
'A polìteche ed 'u guverne sonde le attività economiche prengepàle de Astana. 'A cetate forma 'na Zone Economeche Speciale.

## Trasporte
'A cetate jè servite da l'Aeropuèrte 'Ndernazionale de Astana

## Architetture
### Nuève Edifice

#### Kazakhstan Central Concert Hall

'A Kazakhstan Central Concert Hall, penzate e pruggettate da l'architette tagliàne Manfredi Nicoletti a seguite de 'nu Congorse 'Ndernazionale, jè state inaugurate da 'u presidende d'a Repubbleche d'u Kazakistan Nursultan Nazarbayev jndr'ô decèmmre 2009.
'A forme de l'edifice recorde le petalede 'nu fiùre fatte devendà dinameche d'a musèche. Quèste strutture a petale, crijane 'nu involucre 'mbonènde ca tène jndre a jidde e protegge totte le funziune 'nderne da le condiziune climateche estreme de Astana.
Jndr'à ll'edifice se iacchie une de le sale cungerte pè musèche classeche cchiù granne d'u munne cu 'nu totale de 3.500 puèste pè s'assettà, oltre a dò sale minore pè musèche, cineme e conferenze de 400 e 200 puèste pè s'assettà ciascune, restorànde, bar e 'nu foyer de cirche 3000mq. 'A sale cungerte prengepàle jè state pruggettate pè s'adattà a varie tipe de spettachele, da le cungerte de musèche classeche sinfoneche a le cungerte Rock-Pop e de musèche tradiziunale, ad 'u tiatre, ad 'u ballette, a le conferenze e ad 'u cineme. Quèste flessibilità jè date da 'na speciale conbormazziune d'u condresoffitte e da 'nu comblicate sisteme de tende acusteche.
L'edifice, ca se sveluppe sus a 'nu totale de 55.000mq jè luènghe cirche 200 metre e tène 'na altezze massime de 40m.
Le strutture esterne, ca sonde chiamate “petale”, sonde quagghiate 'nderamènde cu cemende armate. 'U revestimènde esterne jè fatte cu pannelle de vitre trasparènde retro-verniciate de culure blu ispirate da 'u culure d'a bandiere d'u Kazakistan.

## Otre pruggette

## Collegamende sus a indernette

* Immaggene satellitare sus a Google Maps
* www.kazakhstanlive.com